CELEX: 22002D0240
Language: fi
Date: 2002-03-06 00:00:00
Title: 2002/240/EY: Euroopan yhteisöjen ja niiden jäsenvaltioiden sekä Venäjän federaation välisen yhteistyöneuvoston päätös, tehty 6 päivänä maaliskuuta 2002, korkean tason työryhmän perustamisesta kehittämään yhteisen Euroopan talousalueen käsitettä

Avis juridique important

|

22002D0240

2002/240/EY: Euroopan yhteisöjen ja niiden jäsenvaltioiden sekä Venäjän federaation välisen yhteistyöneuvoston päätös, tehty 6 päivänä maaliskuuta 2002, korkean tason työryhmän perustamisesta kehittämään yhteisen Euroopan talousalueen käsitettä  

Virallinen lehti nro L 082 , 26/03/2002 s. 0009 - 0010

Euroopan yhteisöjen ja niiden jäsenvaltioiden sekä Venäjän federaation välisen yhteistyöneuvoston päätös,tehty 6 päivänä maaliskuuta 2002,korkean tason työryhmän perustamisesta kehittämään yhteisen Euroopan talousalueen käsitettä(2002/240/EY)YHTEISTYÖNEUVOSTO, jokaottaa huomioon kumppanuuden perustamisesta Euroopan yhteisöjen ja niiden jäsenvaltioiden sekä Venäjän federaation välillä tehdyn kumppanuus- ja yhteistyösopimuksen(1) ja erityisesti sen 93 artiklan,sekä katsoo seuraavaa:(1) Lokakuun 3 päivänä 2001 järjestetyssä EU-Venäjä-huippukokouksessa osapuolet sopivat perustavansa korkean tason ryhmän kehittämään yhteisen Euroopan talousalueen käsitettä.(2) Yhteistyöneuvoston tulisi perustaa korkean tason ryhmä,ON PÄÄTTÄNYT SEURAAVAA:Ainoa artiklaPerustetaan korkean tason ryhmä kehittämään yhteisen Euroopan talousalueen käsitettä. Korkean tason ryhmän toimeksianto on liitteenä.Tehty Brysselissä 6 päivänä maaliskuuta 2002.Yhteistyöneuvoston puolestaPuheenjohtajaJ. Piqué i Camps(1) EYVL L 327, 28.11.1997, s. 3.LIITEEU:n ja Venäjän korkean tason ryhmä, jonka tehtävänä on kehittää yhteisen Euroopan talousalueen käsitettä1. Korkean tason ryhmä kokoontuu pääsääntöisesti kahdesti vuodessa.2. Venäjän federaation ja Euroopan unionin edustajat toimivat yhdessä ryhmän puheenjohtajina.3. Korkean tason ryhmän tehtävänä on kehittää malli tiiviimmille Venäjän ja EU:n taloussuhteille, laajemman EU:n ja Venäjän lähentämisen tavoitteen pohjalta. Korkean tason ryhmä tarkastelee laajemman taloudellisen yhdentymisen ja lainsäädännön lähentämisen tarjoamia mahdollisuuksia sekä arvioi jatkotyöskentelyn eri vaihtoehtoja. Se myös osoittaa keinot ja mekanismit yhteisten tavoitteiden saavuttamiseksi ja harkitsee täytäntöönpanon aikataulua. Ryhmän työ ei korvaa kumppanuus- ja yhteistyösopimuksella perustettujen yhteistyöelinten työtä eikä ole päällekkäinen näiden työn kanssa. Tarvittaessa olemassa olevat kumppanuus- ja yhteistyösopimuksen elimet antavat korkean tason ryhmän työlle teknistä tukea. Molempien osapuolten asiantuntijoita voidaan tarpeen mukaan kutsua osallistumaan ryhmän työhön. Ryhmä ottaa täysimääräisesti huomioon velvoitteet, joita osapuolille aiheutuu Maailman kauppajärjestöön kuulumisesta nyt tai myöhemmin.4. Korkean tason ryhmä määrittelee ne perusedellytykset, jotka on tarpeen luoda yhteisen Euroopan talousalueen luomiseksi.5. Korkean tason ryhmän keskustelujen tuloksista tiedotetaan muille sopimuselimille, myös huippukokouksille. Toimeksiantoa ja sen täytäntöönpanoa tarkastellaan EU:n ja Venäjän huippukokouksessa viimeistään lokakuussa 2003.